نشان پاکستان

نشان پاکستان پاکستان کا سب سے بڑا شہری اعزاز ہے۔
نشانِ پاکستان کا اجرا 19 مارچ 1957ء کو ہوا اور یہ اعلٰی ترین اعزاز کسی بھی پاکستانی یا غیر پاکستانی کو زندگی کے مختلف شعبوں اور ملک و قوم کے لیے اعلٰی ترین خدمات پر عطا کیا جا سکتا ہے۔

اب تک جن بیاسی شخصیات کو نشانِ پاکستان عطا ہوا ہے۔ان میں صرف تین پاکستانی ہیں۔

 سابق گورنر جنرل و وزیرِ اعظم خواجہ ناظم الدین ( انیس سو اٹھاون) ،
 نشانِ پاکستان کا اجرا کرنے والے صدر اسکندر مرزا ( انیس سو اٹھاون)
 انکا تختہ الٹنے والے جنرل محمد ایوب خان ( انیس سو باسٹھ)۔

نشانِ پاکستان حاصل کرنے والوں میں پرنس کریم آغا خان اور نیلسن منڈیلا ( بحیثیت سربراہ افریقن نیشنل کانگریس ) واحد غیر ملکی غیر سرکاری شخصیات ہیں۔باقی سب کے سب حاضر و سابق بادشاہ ، ولی عہد، ملکائیں، فوجی ڈکٹیٹرز، صدور اور وزرائے اعظم ہیں۔

مرار جی ڈیسائی واحد بھارتی تھے جنہیں نہ صرف بھارت رتنا ملا بلکہ وزارتِ عظمی سے سبکدوشی کے بعد نشانِ پاکستان بھی عطا ہوا۔

کئی شخصیات کو تو دو دو دفعہ بھی نشانِ پاکستان عطا ہوا جیسے سعودی عرب کے شاہ عبد اللہ ( انیس و اٹھانوے اور دو ہزار چھ) ، ملکہِ برطانیہ( انیس سو ساٹھ اور ستانوے) ، تھائی لینڈ کے شاہ بھومی بھول( انیس سو باسٹھ اور انیس سو ستاسی میں ملکہ سمیت) ، اردن کے شاہ حسین ( انیس سو چھیاسٹھ اور اٹھاسی) ، جاپان کے شہنشاہ ہیرو ہیٹو ( انیس سو ساٹھ اور تراسی ۔ جبکہ ولی عہد اکی ہیٹو کو انیس سو باسٹھ میں عطا کیا گیا)۔ قطر کے امیر شیخ حماد الثانی( انیس سو چوراسی اور ننانوے)۔

ترکی کے چھ صدور و وزرائے اعظم ( صدر جلال بایار، صدر جنرل جودت ثنائے، صدر جنرل کنعان ایورن، صدر سلمان دیمرل، صدر عبد اللہ گل ، وزیرِ اعظم رجب طیب اردگان) ، سعودی عرب کے پانچ بادشاہ یا ولی عہد ( شاہ سعود بن عبد العزیز، شاہ فیصل، شاہ خالد، ولی عہد عبد اللہ اور شاہ عبد اللہ) ، ایران کے بادشاہ ( رضا شاہ پہلوی) اور ملکہ ( فرح دیبا) کے علاوہ دو ایرانی صدور ( ہاشمی رفسنجانی اور محمد خاتمی)، چین کے چار صدور و وزرائے اعظم ( لی شئین نین، لی پنگ، وہ بن جیاؤ، جیاؤ باؤ ۔۔۔۔ مگر چیرمین ماؤزے تنگ اور وزیرِ اعظم چواین لائی کو اس قابل نہیں سمجھا گیا) ۔

جرمنی کے تین چانسلرز اور امریکا ( آئزن ہاور ، نکسن) ، فرانس ( ڈیگال اور متراں)، سوڈان ( صدر ابراہیم عبود اور انکا تختہ الٹنے والے جنرل جعفر النمیری) ، فلپینز ، انڈونیشیا ( سوئیکارنو اور انکا تختہ الٹنے والے جنرل سہارتو) اور سابق یوگو سلاویہ کے دو دو صدور اور نیپال کے دو بادشاہوں ( شاہ مہندرا اور شاہ بریندرا) کو نشانِ پاکستان عطا ہوا۔

رومانیہ کے سابق ڈکٹیٹر چاؤسسکو، مصر کے جمال عبدالناصر اور پھر حسنی مبارک اور یمن کے موجودہ صدر علی عبد اللہ صالح کو اس اعزاز سے نوازا گیا مگر پی ایل او کے بانی یاسر عرفات محروم رہے۔جبکہ ایک زمانے میں پاکستان کے قریبی دوست شمار ہونے والے شام کے صدر حافظ الاسد اور لیبیا کے کرنل قذافی بھی کسی شمار قطار میں نہیں لائے گئے۔

افریقہ میں گنی ، نائجر ، نائجیریا ، ماریطانیہ ، گیمبیا، سینگال اور زمبیا کے فوجی ڈکٹیٹرز ، کینیا کے ایک سویلین ڈکٹیٹر ( ڈینیل موئے) اور ایتھوپیا کے شاہ ہیلِ سلاسی بھی اعلی ترین عالمی خدمات کے عوض نشانِ پاکستان سے نوازے گئے ۔

وسطی ایشائی ریاست تاجکستان کے ڈکٹیٹر ( رحمان امام علی) بھی اس فہرست میں شامل ہیں لیکن سوویت یونین اور بعد میں روس واحد ویٹو پاور ہے جسے کوئی نشانِ پاکستان نصیب نہیں ہوا۔ افغانستان کے حصے میں بھی کوئی اعزاز نہیں آیا۔البتہ بنگلہ دیش کے ڈکٹیٹر جنرل حسین محمد ارشاد واحد بنگلہ دیشی ہیں جنہیں یہ اعزاز ملا۔

پاکستان یا پاکستان سے باہر کوئی سائنسداں، موسیقار ، گلوکار ، سماجی کارکن ، ماہرِ تعلیم، مصور یا ادیب اس قابل نہیں ہو سکا کہ نشانِ پاکستان کا خواب دیکھ سکے۔

حالانکہ نشانِ پاکستان بعد از مرگ دینے پر کوئی قانونی پابندی نہیں لیکن خود محمد علی جناح پاکستان لینے کے باوجود نشانِ پاکستان تو کجا پرائڈ آف پرفارمنس لینے میں بھی ناکام رہے۔

 نشان پاکستان پانے والے غیر ملکی 
 سال نام شعبہ ملک9 نومبر 1959 محمد رضا شاہ پہلوی شاہ ایران  پہلوی خاندان1960 ایلزبتھ دوم ملکہ مملکت متحدہ(سابقہ ملکہ ڈومنین پاکستان)   اور دیگر دولت مشترکہ قلمرو13 جنوری 1961 مارشل ٹیٹو صدر یوگوسلاویا 1962 پھومیپھون ادونیادیت شاہ تھائی لینڈ 7 دسمبر 1957 ڈیوائٹ ڈی آئزن ہاور صدر ریاستہائے متحدہ امریکا 1 اگست 1969 رچرڈ نکسنRichard Nixon, Remarks on Accepting the Nishan-e-Pakistan، Published 1 Aug 1969, Retrieved 28 مئی 2016 صدر ریاستہائے متحدہ امریکا 1983 بریندرا بکرم شاہ (نیپال) شاہ نیپال 23 مارچ 1983 آغا خان چہارم"In recognition of his sense of commitment in promoting social and economic welfare activities of Pakistan" ، ismaili.net website, Published 23 مارچ 1983, Retrieved 28 مئی 2016 رہنما اسماعیلی 19 مئی 1990 مورار جی دیسائیWhen India and Pakistan almost made peace، مورار جی دیسائی and محمد ضیاء الحق meeting in کینیا، Rediff.com newspaper website, Published 11 جولائی 2001, Retrieved 28 مئی 2016 وزیراعظم بھارت 18 ستمبر 1992  حسن البلقیہحسن البلقیہ سلطان برونائی دار السلام  3 اکتوبر 1992  نیلسن منڈیلاList of Nelson Mandela awards and honours صدر جنوبی افریقا  10 اپریل 1999  لی پنگ  پریمیئر عوامی جمہوریہ چین  6 اپریل 1999  حمد بن خلیفہ الثانیhttp://www.ssig.kpkk.gov.my/ssig/news/fullnews.php?news_id=77780&news_cat=sn  امیر قطر  21 اپریل 2001قابوس بن سعید آل سعید سلطان عمان   1 فروری 2006 عبداللہ بن عبدالعزیز آل سعودKing Abdullah ends Asian tour with state visit to Pakistan  شاہ سعودی عرب  24 نومبر 2006 Hu Jintao صدر عوامی جمہوریہ چین 26 اکتوبر 2009 رجب طیب اردوغانErdogan: Pakistan, Turkey can together bring peace to region  وزیر اعظم ترکی    آکی ہیتو  شہنشاہ جاپان  31 مارچ 2010 عبد اللہ گل صدر ترکی  22 مئی 2013 لی کی چیانگ پریمیئر عوامی جمہوریہ چین 21 اپریل 2015 شی جن پنگ صدر عوامی جمہوریہ چین 23 مئی 2018 فیدل کاسترو صدر کیوبا 18 فروری 2019 محمد بن سلمان ولی عہد سعودی عرب 
حریت رہنما سید علی گیلانی کو 14 اگست 2020ء بھی نشان پاکستان دینے کا اعلان

 حوالہ جات 

زمرہ:پاکستان کے شہری اعزازات و علامات
زمرہ:پاکستان میں 1957ء کی تاسیسات
زمرہ:پاکستانی اعزازات
زمرہ:نشان پاکستان وصول کنندگان